Herwinning word deel van ekonomie | Die Vryburger
July 21, 2014 - Nuus - 2 comments
Vir die eerste keer in 20 jaar het die ANC nou ook ontdek dat daar geld uit herwinning te maak is. Die herwinning van afval kan jaarliks sowat R50 miljard tot Suid-Afrika se ekonomie bydra en gaan nou 'n verpligte deel van die land se ekonomie word.
Dié woorde het Edna Molewa, Minister van Omgewingsake, tydens 'n media onderhoud in Pretoria gesê voordat sy haar begrotingstoespraak in die parlement gelewer het.
Molewa het daarop gewys dat die Wysigingswetsontwerp op Afvalbestuur verlede maand in werking getree het. Dit baan die weg vir die Departement van Omgewingsake om nou 'n "aggressiewe benadering" tot afvalbestuur te volg.
'n Afvalbestuursburo sal binnekort op die been gebring word om die proses aan die gang te kry en te bestuur en die finansies te hanteer.
Suid-Afrikaners het afval tot nou toe nie na waarde geskat nie en die regering het die beginsel van die besoedelaar wat vir sy dade beboet moet word tot dusver nie konsekwent toegepas as integrale deel van die ekonomie nie, het sy gesê.
Die skep van waarde en werksgeleenthede in die afval–sektor is deel van die departement se inisiatief om die groen ekonomie te bevorder.
Sy het verwys na die welslae wat in 2002 met die herwinning van plastieksakke bereik is en gesê die volgende op die regering se voorkeurlys is elektroniese afval, papier en verpakkingsmateriaal.
Molewa het gesê die Suid-Afrikaanse regering is baie dankbaar teenoor die Verenigde Nasies se Opvoedkundige, Wetenskaplike en Kulturele Organisasie (Unesco) wat bereid was om die departement se voorstel vir 'n kleiner buffergebied rondom Mapungubwe goed te keur.
Anglo Coal is het reeds 40 gate binne 5km van Mapungubwe gesink. Coal of Africa se omstrede Vele-myn is ook in die oorspronklike buffer gebied geleë.
Hendrik Oosthuizen, projekbestuurder by Anglo American, het verlede jaar erken die mynhuis prospekteer binne die voorgestelde buffer gebied vir kookssteenkool.
Unesco het die departement verlede jaar gewaarsku dat die buffergebied rondom Mapungubwe minstens 7 km moet wees.
Die buffergebied is nou 104,000 ha groot. Dit was aanvanklik 237,000 ha.
2 thoughts on "Herwinning word deel van ekonomie"
Nico July 21, 2014 at 9:26 pm
Die lekkerste bedryf in die wêreld is die GROEN bedryf. Ek neem anderdag bande na die herwinners. Bid jou aan ek moet hulle nog $15 per band betaal!
Jou grondstof word na jou toe aangery en by jou deur afgelewer, dan betaal die leweransier van jou grondstof jou nog $15 per band, dan maak jy iets daarvan en verkoop dit weer teen 'n nog groter wins!
Nico Labuschagne March 20, 2017 at 11:45 am
Dit is die grootste probleem met herwinning , jy moet betaal om te herwin, en dan maak die ou wat dit ontvang weer geld daaruit ook, die dat mense eerder hul vullis net weggooi, want jy betaal mos reeds vir die vullis verwydering. Dit moet soos in Spanje wees waar daar amper op elke hoek n herwinnings punt is vir alles, vanaf ou kleding stof tot plastiek en glas en noem dit maar op. Organiese afval kom in n apparte houer. En dit werk, die meeste mense herwin daar.Suid Afrika moet ook dit so begin doen.